Jos olet käyttänyt salasanojen hallintaohjelmia ennenkin, RememBear ei poikkea toimintatavassaan – söpöjä karhuja lukuun ottamatta tietenkin! Toisesta hallintaohjelmasta siirtyvät käyttäjät voivat tuoda tallennetut salasanat RememBeariin .csv-tiedostona.
Kaikki tallennetut salasanat, muistiinpanot ja luottokortit löytyvät RememBearin sovelluksista ja selainlisäosista aakkosjärjestykseen aseteltuna. Lisäksi salasanaholvissa on hakutoiminto, jolla löydät tarvitsemasi nopeasti.
RememBear myös tunnistaa uudet salasanakentät ja osaa generoida erittäin turvallisia salasanoja uusia käyttäjätunnuksia varten. RememBearin generoimat salasanat ovat täysin satunnaisia, joten niiden murtaminen on käytännössä mahdotonta. RememBear täyttää salasanakentät automaattisesti, mikä estää hakkereita seuraamasta näppäinpainalluksia tai ruudulla olevia kuvia, joiden avulla salasanoja usein varastetaan.
RememBear osaa täyttää myös luottokortin tiedot automaattisesti. Tallenna vain luottokorttisi RememBearin holviin, ja sen jälkeen sovellus tunnistaa ja täyttää automaattisesti maksutietoja vaativat kentät tietokoneella ja mobiililaitteilla.